Сур’ёзная аварыя адбылася на дарозе паміж вёскамі Агарэвічы і Кукава вечарам 16 кастрычніка. Два ваеннаслужачыя расійскай вайсковай часці, што дыслацыруецца ў пасёлку Азярэчча, на аўтамабілі “Сітраен С5” вярталіся з нашага райцэнтра дамоў. На дарозе паміж вёскамі Агарэвічы і Кукава вадзіцель не справіўся з кіраваннем аўтамабіля. У выніку машыну занясло, яна некалькі разоў перакулілася і вылецела з дарогі на поле. Пасажыра па інерцыі выкінула з аўтамабіля. Па шчаслівай выпадковасці, ён не атрымаў сур’ёзных траўмаў. А вось самога вадзіцеля, які аказаўся заціснутым паміж сядзеннямі, давялося даставаць з машыны выратавальнікам райаддзела па надзвычайных сітуацыях. Пацярпелы знаходзіўся ў прытомнасці, але не адчуваў ног. Як потым канстатавалі медыкі, у яго аказаўся пашкоджаным пазваночнік. Зараз устанаўліваюцца прычыны, па якіх адбылося ДТЗ. Уласн. інф. НА ЗДЫМКУ: машына пасля ДТЗ. Заметили ошибку? Выделите текст, нажмите Ctrl+Enter и оставьте замечание!